[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "Informilo DigiGlot: la apo kiu konektas rifug\u0302intojn kaj volontulajn tradukistojn"}, {"text_idx": "#000005", "text": "[C\u0302iuj ligiloj en tiu c\u0302i artikolo estas en Esperanto; tiuj markitaj per [en], estas en la angla lingvo]"}, {"text_idx": "#000006", "text": "DigiGlot estas duonmonata kunlabora informletero pri tio, kiel endang\u0302erigitaj, minoritataj kaj indig\u0302enaj lingvaj komunumoj adoptas kaj adaptas teknologion. C\u0302i tiuj komunumoj havas du celojn: kreskigi la ciferecan c\u0302eeston de iliaj lingvoj kaj s\u0302ang\u0302i la interretan pejzag\u0302on pligrandigante la enretan lingvan diversecon."}, {"text_idx": "#000007", "text": "Kiam rifug\u0302intoj venas al nova loko, ili alfrontas diversajn defiojn, inkluzive de la tre ofta lingva barilo. Ne povi kompreni kaj komuniki en la lingvo de sia nova medio povas malfaciligi la aliron al gravaj informoj kaj servoj. La rifug\u0302inta krizo estas tutmonda: la Agentejo de Unuig\u0302intaj Nacioj pri Rifug\u0302intoj (UNHCR) taksas, ke 68,5 milionoj da homoj tutmonde estis devige senhejmigitaj [en]."}, {"text_idx": "#000008", "text": "Nova pos\u0302telefona aplikaj\u0302o nomata Tarjimly (araba por \u201ctraduku por mi\u201d), disponebla por iOS kaj Android, celas redukti c\u0302i tiun lingvan barilon interligante rifug\u0302intojn kaj homamajn laboristojn kun volontulaj tradukistoj, kiuj disponigas distance siajn kompetentecojn helpe de pos\u0302telefono. Helpe de la apo [en], rifug\u0302intoj kaj tradukistoj kontaktas unu la alian per interreta babilejo, kie ili povas elekti, c\u0302u komuniki skribe, au\u0306dvide au\u0306 pere de video-konversacio."}, {"text_idx": "#000009", "text": "La apo estis lanc\u0302ita en 2017 por oferti subtenon al tiuj, kiuj estis trafitaj de la siria rifug\u0302inta krizo kaj la enirmalpermeso de Usono. Kunfondinto Atif Javed klarigas retpos\u0302te, ke nun haveblas 8 000 registritaj volontuloj parolantaj c\u0302irkau\u0306 90 diversajn lingvojn. La plej ofte uzataj lingvoj estas la araba, la persa, la greka, la franca, la pas\u0302tuna, la hispana kaj la itala. La teamo de Tarjimly ricevis petojn interalie por lingvoj kiel la tigraja, la rohing\u0302a, la kurda kaj la somala. Krome estas urg\u0302a bezono ke dulingvaj volontuloj kiuj parolas tiujn c\u0302i lingvojn enskribig\u0302u en la retejo. Krome, kreskas bezono aldoni volontulojn kiuj kompetentas pri la indig\u0302enaj lingvoj de Latinameriko, c\u0302ar tio ebligas pli bone helpi azilpetantojn lau\u0306longe de la usono-meksika landlimo."}, {"text_idx": "#000011", "text": "Grupo de havajaj programistoj tradukis kodante la lingvon de la angla al la havaja [en], por helpi studentojn en programoj de lingva mergo programi en la havaja. Organizantoj de c\u0302i tiu iniciato alfrontis neantau\u0306videblajn defiojn, kiel ekzemple trovi terminologion kulture gravan sen rezigni pri precizeco kaj evitante lau\u0306vortan tradukon. Programistoj certas, ke la iniciato helpos al homoj akiri pli profundan scion pri sia laboro, kaj eviti parkerigon de anglaj terminoj."}, {"text_idx": "#000016", "text": "Ekrankopio de la mapo de endang\u0302erigitaj alfabetoj. Alklaku por vidi la tutan mapon."}, {"text_idx": "#000021", "text": "La kampanjo pri subvencioj por lingvaj heredaj\u0302oj por la fonduso de endang\u0302erigitaj lingvoj en 2019 estas malfermita. C\u0302i tiuj mondonacoj ofertas g\u0302is $2000 (c\u0302. \u20ac 1 762) por subteni lingvan dokumentadon kaj lingvajn revigligajn klopodojn tra la mondo sen nepra universitata edukado. La limdato por alig\u0302i estas la 15-a de marto 2019. Pliaj informoj haveblas c\u0302i tie.\nLa stipendia programo de la Sacred Fire Foundation estas malfermita ekde la 15-a de februaro 2019. G\u0302i ofertas subvenciojn g\u0302is $ 15 000 (c\u0302. 13 219 \u20ac) al projektoj gvidataj de indig\u0302enoj, kiuj subtenas kaj/au\u0306 reaktualigas la praajn sciojn, indig\u0302enajn perspektivojn kaj/au\u0306 praktikojn en pluraj kampoj de interveno, inkluzive de lingvo. La limdato por kandidatig\u0302oj estas la 15-a de marto 2019. Kandidatig\u0302u c\u0302i tie."}, {"text_idx": "#000025", "text": "Civitanaj komunikilojEn- kaj elmigradoIndig\u0302enojInterreta aktivismoRifug\u0302intojUnuig\u0302itaj Nacioj (UN)"}, {"text_idx": "#000026", "text": "Plej novaj artikoloj pri Civitanaj komunikiloj"}, {"text_idx": "#000034", "text": "Aboni komentojn de c\u0302i tiu artikolo per retpos\u0302to"}, {"text_idx": "#000036", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000037", "text": "Speciala danko al niaj multaj subtenantoj"}, {"text_idx": "#000038", "text": "Bonvolu subteni nian gravan laboron"}]